แอนนา เสืองามเอี่ยม

**แอนนา เสืองามเอี่ยม** (เกิด 10 พฤศจิกายน พ.ศ. 2541) ชื่อเล่น **แอน** เป็นนักแสดงและนางงามชาวไทยเชื้อสายเยอรมัน ผู้ได้รับตำแหน่งมิสยูนิเวิร์สไทยแลนด์ 2565 และเป็นตัวแทนประเทศไทยในการประกวดมิสยูนิเวิร์ส 2022 ณ นครนิวออร์ลีนส์ รัฐลุยเซียนา สหรัฐ 

## ประวัติ
แอนนา เกิดวันที่ 10 พฤศจิกายน พ.ศ. 2541 ณ กรุงเทพมหานคร เป็นบุตรของสมชาย เสืองามเอี่ยม ลูกครึ่งไทย-เยอรมัน กับสมพร ศรีบุญเรือง ชาวจังหวัดเพชรบูรณ์ ทั้งสองเป็นลูกจ้างประจำของสำนักงานเขตตลิ่งชัน แอนนาจบการศึกษาระดับมัธยมที่ โรงเรียนมหรรณพาราม และสำเร็จการศึกษาระดับปริญญาตรี เกียรตินิยมอันดับ 1 เหรียญทอง สาขาวิชาการจัดการโรงแรมและท่องเที่ยว จากคณะศิลปศาสตร์และวิทยาศาสตร์  มหาวิทยาลัยเกษตรศาสตร์ วิทยาเขตกำแพงแสน

## ผลงาน

### ละครโทรทัศน์

### ซิตคอม

### พิธีกร
#### พิธีกรรายการโทรทัศน์

#### พิธีกรรายการออนไลน์

#### พิธีกรการประกวด
* พิธีกรการประกวดมิสยูนิเวิร์สไทยแลนด์ 2566 รอบ Preliminary ออกอากาศช่อง PPTV
* พิธีกรภาคสนามการประกวดมิสยูนิเวิร์สไทยแลนด์ 2567 รอบตัดสิน ออกอากาศช่อง ONE31
* พิธีกรการประกวด นางสาวไทย 2568 รอบ นางงามเดินสาย กุลสตรีศรีเดอะมอลล์ ออกอากาศทาง Youtube ช่อง TPN GLOBAL
* พิธีกรการประกวด นางสาวไทย 2569 รอบ นางงามเดินสาย นางสาวเซียร์สยาม ออกอากาศทาง Youtube ช่อง TPN GLOBAL

#### พิธีกรการงานกีฬา
* พิธีกรงานพิธีเปิดการแข่งขันกีฬามหาวิทยาลัยแห่งประเทศไทย ครั้งที่49 "นนทรีเกมส์ 2567"
* พิธีกรงานพิธีเปิดการแข่งขันฟุตบอลจตุรมิตรสามัคคี ครั้งที่ 31 ร่วมกับ ดร.ณัฐพงศ์ นำศิริกุล

### มิวสิควิดีโอ
* เพลง "เสี่ยงแชทอ้ายไว้ไส" ของ นนท์ อชิระ (หมอลำไอดอล)

## การประกวด

### [[มิสโมบายล์ไทยแลนด์|มิสโมบายล์ไทยแลนด์ 2018]]
แอนนาได้เข้าร่วมการประกวด มิสโมบายล์ไทยแลนด์(2018) และเป็นผู้ชนะเลิศ
### [[นางสาวถิ่นไทยงาม|นางสาวถิ่นไทยงาม 2563]]
แอนนาได้เข้าร่วมการประกวด นางสาวถิ่นไทยงาม ในปี 2563 ได้รับรางวัลรองชนะเลิศอันดับ 2 
### [[นางสาวไทย 2563]]
แอนนาได้เข้าร่วมการประกวด นางสาวไทย ในปี 2563 และเธอได้ผ่านเข้ารอบ 16 คนสุดท้าย
### [[มิสยูนิเวิร์สไทยแลนด์ 2565]]
แอนนาได้เข้าร่วมประกวดมิสยูนิเวิร์สไทยแลนด์ 2565 และเป็นผู้ชนะเลิศในการประกวดดังกล่าว ที่จัดขึ้นเมื่อคืนวันเสาร์ที่ 30 กรกฎาคม พ.ศ. 2565 ที่ทรู ไอคอน ฮอลล์ ศูนย์การค้าไอคอนสยาม โดยในรอบ Preliminary Competition ที่จัดขึ้นเมื่อวันพุธที่ 27 กรกฎาคม และมีการเก็บคะแนนเพื่อเข้ารอบนั้น เธอได้รับรางวัลพิเศษถึง 3 รางวัล  ได้แก่ 1. Miss Metaverse By Bitkub 2. Miss Photogicnic By Love Production House และ 3. Miss Smart Life By True 5G และยังเข้ารอบ 7 คนสุดท้ายในกิจกรรม True 5G Fashion Campaign ในช่วงต้นของการประกวดอีกด้วย

### [[นางงามจักรวาล 2022|มิสยูนิเวิร์ส 2022]]
แอนนา เป็นตัวแทนประเทศไทยในการประกวดมิสยูนิเวิร์ส 2022 ที่นครนิวออร์ลีนส์ รัฐลุยเซียนา อเมริกา ซึ่งจัดขึ้นในวันที่ 14 มกราคม พ.ศ. 2566 และเป็นการจัดประกวดมิสยูนิเวิร์สครั้งแรกของ เจเคเอ็น โกลบอล กรุ๊ป ของประเทศไทยเช่นกัน ภายหลังเข้าซื้อกิจการองค์กรนางงามจักรวาล (MUO) ต่อจากเอนเดฟเวอร์ โดยผลปรากฏว่าแอนนาไม่ผ่านเข้ารอบ 16 คนสุดท้าย อย่างไรก็ตาม แอนนายังได้รับรางวัลพิเศษ ImpactWayv Challenge Award หรือรางวัลผู้สร้างอิมแพ็คให้กับสังคม และชุดราตรี Hidden Precious Diamond ที่แอนนาสวมใส่ในการประกวดครั้งนี้ ออกแบบและตัดเย็บโดยแบรนด์ MANIRAT จากการนำเอาวัสดุเหลือใช้จากฝากระป๋องอะลูมิเนียม

## รางวัลและเกียรติประวัติ
* ได้รับการแต่งตั้งให้เป็น "ทูตมือวิเศษกรุงเทพ" โดย สำนักสิ่งแวดล้อม กรุงเทพมหานคร  
* รางวัลเยาวชนต้นแบบแห่งปี 2022-2023 สาขาผู้สร้างแรงบันดาลใจ จากชมรมสร้างสรรค์พัฒนาเด็กและเยาวชนแห่งประเทศไทย 
* รางวัลลูกกตัญญู ประจำปี พ.ศ.2568 จัดโดยสภาสังคมสงเคราะห์แห่งประเทศไทย ในพระบรมราชูปถัมภ์
* ได้รับการแต่งตั้งให้เป็น Ambassador for Korean–Thai Cultural Collaboration หรือ ทูตความร่วมมือทางวัฒนธรรมไทย–เกาหลี ในงาน IGNITE Thailand–Korea Business Forum Bangkok 2025

## อ้างอิง

## แหล่งข้อมูลอื่น
*
*
*

หมวดหมู่:บุคคลจากกรุงเทพมหานคร
หมวดหมู่:นางแบบไทย
หมวดหมู่:ผู้เข้าประกวดมิสยูนิเวิร์ส 2022
หมวดหมู่:ผู้ชนะการประกวดมิสยูนิเวิร์สไทยแลนด์
หมวดหมู่:บุคคลจากคณะศิลปศาสตร์และวิทยาศาสตร์ มหาวิทยาลัยเกษตรศาสตร์
หมวดหมู่:นางงามไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:ชาวไทยเชื้อสายเยอรมัน